Publication: Magyar Közlöny
Issue: MK-2010-34 (Year: 2010, Number: 34)
Era: contemporary
Section: 1. Az Alkotmánybíróságnak a jelen ügyben irányadó hatáskörét az Alkotmánybíróságról szóló 1989. évi XXXII. törvény
Paragraph Index: 947

2. Az Nsztv. rendelkezései értelmében az OVB-hez hitelesítés céljából benyújtott aláírásgyûjtõ íven konkrét kérdést kell megfogalmazni. A konkrét kérdésnek olyannak kell lennie, hogy arra a választópolgárok népszavazás alkalmával egyértelmûen „igennel” vagy „nemmel” tudjanak válaszolni, mivel az Nsztv. 13. § (2) bekezdése szerint a konkrét kérdést a kezdeményezésben megfogalmazott formában, változtatás nélkül kell népszavazásra bocsátani. Az Alkotmánybíróság megállapította, hogy a jelen esetben hitelesítés céljából az OVB-hez benyújtott aláírásgyûjtõ íven szereplõ mondat nem kérdés, hanem kijelentõ mondat, és így nem felel meg a tör vény ben foglalt követelményeknek, ezért arról az Nsztv. 10. § c) pontja alapján népszavazást tartani nem lehet. [Ld.: 13/2010. (II. 4.). AB határozat, MK 2010. 13. 7296.]

Source: https://magyarkozlony.hu/hivatalos-lapok/66031d1d7e8f303e3d1ecc5d032a8ca458f1d75c/dokumentumok/6640273c4bf5592afa3939e6e9d2e3cfbe90b9f2/letoltes